stanford-oval/wikipedia huggingface dataset:
วิงกันดั้มซีโร่
รูปแบบอื่นๆ > วิงกันดั้มเซราฟิม

ปรากฏตัวในภาคเสริม ความมุ่งมั่นของทิเอล (新機動戦記ガンダムW ～ティエルの衝動～) วิงกันดั้มเซราฟิมเป็นโมบิลสูทรุ่นผลิตจำนวนมากของกันดั้มลูซิเฟอร์ ส่วนปีกด้านหลังนั้นปีกหลักซึ่งใช้ในการเข้าสู่บรรยากาศโลกถูกถอดไปเป็นอุปกรณ์เสริม ซีโร่ซิสเต็มได้รับการปรับปรุงเป็น ver2.5 โดยใช้ระบบปัญญาประดิษฐ์ช่วยในการควบคุมเพื่อไม่ให้นักบินเสียสติ ส่วนอาวุธเปลี่ยนจากทวินบัสเตอร์ไรเฟิลเป็นบัสเตอร์ไรเฟิลรุ่นปรับปรุงแทน ทิเอล นอนบลู เด็กหญิงอายุ 14ปีได้ขโมยวิงกันดั้มเซราฟิมด้วยความช่วยเหลือของเพื่อนๆเพื่อใช้ตามหาพี่ชายที่หายตัวไป
ดูเพิ่ม

รายชื่อหุ่นยนต์ใน After Colony
ละครเร่

| ละครเร่ |
| --- | --- |
กำกับ: พระเจ้าวรวงศ์เธอ พระองค์เจ้าภาณุพันธุ์ยุคล
เขียนบท: ภาณุพันธุ์ / เวตาล
อำนวยการสร้าง: ปริม บุนนาค
นักแสดงนำ: สุทิศา พัฒนุช  มานพ อัศวเทพ  ดอกดิน กัญญามาลย์  สาหัส บุญ-หลง  หม่อมหลวงรุจิรา อิศรางกูร  มาลี เวชประเสริฐ  ชรินทร์ นันทนาคร  ล้อต๊อก จันตรี สาริกบุตร  สมพงษ์ พงษ์มิตร  กนกวรรณ ด่านอุดม  จารุวรรณ ปัญโญภาส สายัณห์ จันทรวิบูลย์ ประวิตร สุจริตจันทร์  ฯลฯ
กำกับภาพ: โชน บุนนาค  พูนสวัสดิ์ ธีมากร
ตัดต่อ: มนัส โตเพาะญาติ
ดนตรีประกอบ: พระเจ้าวรวงศ์เธอ พระองค์เจ้าภาณุพันธุ์ยุคล  สุนทรียา ณ เวียงกาญจน์  ดอกดิน  กัญญามาลย์ สง่า  อารัมภีร์ หม่อมหลวงประพันธ์ สนิทวงศ์  หม่อมเจ้าฐิติพันธุ์ ยุคล นริศ ทรัพย์ประภา
บริษัทผู้สร้าง: อัศวินภาพยนตร์  
วันฉาย: 12 เมษายน พ.ศ. 2512
ประเทศ: ไทย
ภาษา: ไทย
ข้อมูลจากฐานข้อมูลภาพยนตร์ไทย
ละครเร่  ภาพยนตร์ไทยประกอบเพลง แนวดราม่า ระบบ 35 มม.อัศวินซูเปอร์ซีเนสโคป สีอัศวินอิสต์แมน เสียง(พากย์)ในฟิล์ม ของ อัศวินภาพยนตร์ บทพระนิพนธ์และกำกับโดย  ภาณุพันธ์ หรือ พระเจ้าวรวงศ์เธอ พระองค์เจ้าภาณุพันธุ์ยุคล บทภาพยนตร์โดย เวตาล ฉายที่โรงภาพยนตร์เฉลิมเขตร์ เมื่อ พ.ศ. 2512 และเป็นตัวแทนจากประเทศไทย ร่วมงานมหกรรมภาพยนตร์เอเซีย-แปซิฟิค ที่ กรุงมนิลา ฟิลิปปินส์ ในปีเดียวกัน ได้รับรางวัลชมเชยด้านกำกับศิลป์
นำเสนอเอกลักษณ์ไทยด้านศิลปวัฒนธรรม ข้อคิดเกี่ยวกับความสำนึก ความเสียสละและความกตัญญูรู้คุณที่ยังทันสมัยทุกกาลเวลา บวกกับงานสร้างและการแสดงระดับคุณภาพทำให้เป็นงานคลาสสิคอีกเรื่องของอัศวิน  แม้จะไม่ประสบความสำเร็จเท่าที่ควร แต่นับเป็นภาพยนตร์ไทยที่มีคุณค่าในตัวเองและเจตนารมณ์อย่างชัดเจนของผู้สร้างที่มุ่งเสนอผลงานเพื่อศิลป์อย่างแท้จริง
ช่วงทศวรรษ 2530-2540 เอสทีวิดีโอ เผยแพร่ในรูปแบบตลับแถบวีดิทัศน์ (Video Cassette) ฉบับสมบูรณ์ ซึ่งเริ่มตั้งแต่ตราบริษัทจนถึงภาพสุดท้ายขึ้นคำว่า "จบ" และต่อมา บริษัทมูวี่ เอ็นเตอร์เทนเมนต์ ออกเป็นวีซีดี (VCD) ซึ่งหลายตอนขาดหายไป รวมทั้งสร้างคำ "อวสาน" ด้วยคอมพิวเตอร์กราฟิคแทน (เข้าใจว่าสาเหตุจากปลายฟิล์มชำรุด)
พ.ศ. 2535 ดาราวิดีโอ สร้างเป็นละครโทรทัศน์ นำแสดงโดย สันติสุข พรหมศิริ, กมลชนก โกมลฐิติ, บดินทร์ ดุ๊ก, อรอนงค์ ปัญญาวงศ์, ชลประคัลภ์ จันทร์เรือง รักษ์สุดา สินวัฒนา, สิรคุปต์ เมทะนี, เมตตา รุ่งรัตน์, ชลิต เฟื่องอารมย์, พูนสวัสดิ์ ธีมากร, สีเทา, ระจิต ภิญโญวนิช และ หวังเต๊ะ  ทางช่อง 7 สี
เรื่องย่อ

คณะละครรำครูทัพ มีบุญเอก (มานพ อัศวเทพ/สันติสุข พรหมศิริ) เป็นตัวชูโรงและขวัญใจแม่ยก คู่กับ กะถิน (สุทิศา พัฒนุช/อรอนงค์ ปัญญาวงศ์) ลูกสาวพ่อครู (หวังเต๊ะ นิมา) เป็นนางเอก ตลอดมา  ค่ำวันหนึ่ง แววนภา (จารุวรรณ ปัญโญภาส/รักษ์สุดา สินวัฒนา) ลูกสาวเจ้าของวิกฉายหนัง พบเขาโดยบังเอิญที่ตลาดและแอบชอบจึงพยายามสนับสนุนให้เป็นนักร้องในไนท์คลับที่กรุงเทพโดยอาสาพารับส่งจนมีชื่อเสียง ทำให้การแสดงละครมีปัญหาเกิดเรื่องถึงขั้นต้องลาออกจากคณะ เมื่อขาดพระเอกยอดนิยม คณะละครซบเซา นายทองดำ (ดอกดิน กัญญามาลย์/ชลประคัลภ์ จันทร์เรือง) ผู้จัดการต้องเอาสมบัติส่วนตัวไปขายเป็นเงินเดือนจ่ายชาวคณะ และใส่ทองเก๊โดยไม่มีใครรู้
ชรินทร์ (ชรินทร์ นันทนาคร/สิรคุปต์ เมทะนี) คู่หมั้นของแววนภา เห็นใจคณะละคร จึงแต่งเพลงให้บุญเอกคิดถึงชีวิตตนเองที่ผ่านมาจนทำให้เขาสะเทือนใจมากและกลับไปอยู่กับคณะละครตามเดิม ขณะที่ทองดำตัดสินใจครั้งสุดท้ายแลกชีวิตกับเงินประกันก้อนใหญ่เพื่อพ่อครูและความอยู่รอดของทุกคนที่ยังต้องมีชีวิตต่อไป
จุดเด่น

รวมศิลปการขับร้องและการแสดงประจำชาติที่เปลี่ยนไปเป็นแนวสากลหลากหลายในเมืองไทย ได้แก่  รำเบิกโรงซัดชาตรี ,พรานบุญถวายนางมโนราห์แก่พระสุธน ,มโนราห์บูชายัญ ,เจ้าเงาะ-นางรจนาเสี่ยงพวงมาลัย , เพลงไทยลูกกรุง จังหวะลีลาศด้วยวงดนตรีสากล จนถึงเพลงป๊อบ จังหวะอะโกโก้กับวงสตริงคอมโบ้
บรรยากาศงานวัด ,วิกละคร/วิกหนัง  ชีวิตไทยริมน้ำ และตลาดของกินย่านห้องแถวพื้นเมือง (ซึ่งอัศวินมักสอดแทรกเรื่องศิลปวัฒนธรรมไทยแง่มุมต่างๆไว้ในสองเรื่องก่อนหน้า  ได้แก่  เรือนแพ และ เป็ดน้อย )
กำกับภาพ (โชน บุนนาค กับ พูนสวัสดิ์ ธีมากร) และจัดแสง (วิรัช วาสนาส่ง) สวยงามมีมิติเป็นธรรมชาติ ซึ่งอัศวินให้ความสำคัญด้านนี้กับทุกเรื่องที่สร้าง
ระบบบันทึกเสียงเวสเทร็กซ์ ( Westrex Recording System) ระดับสตูดิโอฮอลลีวูด ที่มีเฉพาะห้องบันทึกเสียงอัศวิน
ฝีมือการแสดงของดาราอาวุโสของอัศวินตั้งแต่ยุคละครเวที ได้แก่ สาหัส บุญ-หลง ,มาลี เวชประเสริฐ ,จันตรี สาริกบุตร ,ดอกดิน กัญญามาลย์ ,สมพงษ์ พงษ์มิตร ตลอดจนดารานักแสดงจอเงินจอแก้วรุ่นหลัง
ความสามารถในการรำของบรรดานักแสดงนำที่ต้องใช้เวลาฝึกซ้อมเต็มที่ในเวลาจำกัดก่อนการถ่ายทำ (เหตุผลส่วนหนึ่งของการสร้างดาราใหม่ที่เหมาะกับบุคลิกตัวละครและมีความพร้อมเรื่องเวลา)
เกร็ด

ภาพยนตร์เรื่องแรกของ มานพ อัศวเทพ ในฐานะดารานำ สายัณห์ จันทรวิบูลย์, จารุวรรณ ปัญโญภาส ดาราร่วมแสดง และ กนกวรรณ ด่านอุดม ดาราจอแก้ว-ศิษย์นาฏศิลป์ ช่อง 4 บางขุนพรหม
ยุพน ธรรมศรี และ จุรี โอศิริ พากย์เสียงดารานำชายและหญิง ตามลำดับ
ดอกดิน กัญญามาลย์, สาหัส บุญ-หลง, หม่อมหลวงรุจิรา อิศรางกูร, สมพงษ์ พงษ์มิตร, ชรินทร์ นันทนาคร, กนกวรรณ ด่านอุดม พากย์เสียงตนเอง
ธานินทร์ อินทรเทพ ร้องเพลงแทนเสียง มานพ อัศวเทพ
สง่า อารัมภีร และ ปรีชา เมตไตรย์ ผู้แต่งเพลงและนักดนตรี เป็นคามิโอ (cameo) นักเปียโนในไนท์คลับ
ลมุล ยมะคุปต์ ครูนาฏศิลป์อาวุโส แห่งวิทยาลัยนาฏศิลป์ ผู้ฝึกท่ารำนักแสดงก่อนการถ่ายทำ เป็นคามิโอ (cameo) สตรีสูงวัยผู้ช่วยงานหลังโรงละคร
เพลง เรือนแพ ,ริน ริน ริน ,หากรู้สักนิด ,ในฝัน มาจากละครและภาพยนตร์ก่อนหน้าของอัศวินและไทยฟิล์ม
เพลง ลครชีวิต แต่งคำร้องโดย ดอกดิน กัญญามาลย์  ร้องโดย กนกวรรณ ด่านอุดม (ในเรื่อง) และ จินตนา สุขสถิตย์ (ตอนจบ)
อรวรรณ-ระวิวรรณ สร้อยหงษ์พราย คู่นักร้องดาวเต้นชื่อดังแห่งยุค ปรากฏตัวครั้งแรกครั้งเดียวบนจอเงินในฉากเพลงป๊อบ Gibbon says / ชะนีเรียกผัว
ใบปิดภาพยนตร์ เป็ดน้อย และ จำปูน ของผู้สร้างเรื่องนี้ ใช้ประกอบฉากด้านหลังที่ขายตั๋วหน้าวิก
ดอกดิน กัญญามาลย์  เคยมีประสบการณ์ใช้ชีวิตในคณะละครเร่ ก่อนเข้าสู่วงการภาพยนตร์  และได้แสดงเป็นผู้จัดการคณะละคเร่ โดยไม่รับค่าตัวเพื่อถวายเสด็จพระองค์ชายใหญ่ผู้ทรงมีอุปการคุณ
คำพูดที่แม่ยก (มาลี เวชประเสริฐ) มัวแต่มองพระเอกจนเผลอพูดกับแม่ค้าขายขนมว่า "พ่อบุญเอกสองห่อ" อาจมีเค้ามาจากเรื่องของพระเอกยี่เกสวยประจำวิกโรงหวยสามยอดชื่อ "พ่อเวก" ที่เรียกกันติดปากว่า "พ่อเวกสองห่อ" ราว พ.ศ. 2447-2448
นางเอกคณะละครเร่ ฉบับภาพยนตร์ มีชื่อในไตเติ้ลและคำพูดของคนรอบข้างว่า กะถิน (ฉบับละครทีวี ชื่อ กระถิน ) ส่วนนางรองคือ มารำ นั้น เสด็จพระองค์ชายใหญ่ ทรงพระนิพนธ์ให้มีความโดดเด่นไม่น้อยกว่าบทนำและต้องใช้ความสามารถสูง แสดงโดย กนกวรรณ ด่านอุดม (จอเงิน) และ กมลชนก โกมลฐิติ (จอแก้ว) ตามลำดับ
รางวัล

รางวัลชมเชยกำกับศิลป์  (เฉลิม พันธุนิล และ อุไร ศิริสมบัติ) มหกรรมภาพยนตร์เอเซีย-แปซิฟิค  ณ  กรุงมนิลา ฟิลิปปินส์  พ.ศ. 2512
ลูกรัก ศ.กัตติกา

ระวังสับสนกับ นิวลูกรัก ศ.กัตติกา
ลูกรัก ศ.กัตติกา หรือ ลูกรัก เกียรติมั่งมี สถิติการชก 5 ครั้ง ชนะ 5 (น็อค 3)
เกียรติประวัติ

แชมป์ ABC รุ่นมินิมัมเวท
ชิง 11 พฤศจิกายน 2548 ชนะน็อค เงาพระจันทร์ ศิษย์ทรายทอง ยก 6 ที่ ห้างอิมพีเรียล ลาดพร้าว
ป้องกันแชมป์ครั้งที่ 1, 18 มีนาคม 2549 ชนะคะแนน ฟิลิป พาร์คอน (ฟิลิปปินส์) ที่ ห้างอิมพีเรียล ลาดพร้าว
สละแชมป์
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นสตอร์วเวท สภามวยโลก (WBC) 30 พฤศจิกายน พ.ศ. 2556 แพ้น็อก สฺยง เฉาจง (จีน) ยกที่ 5 ที่มากวน มณฑลยูนนาน ประเทศจีน
สกอตต์ บราวน์ (แก้ความกำกวม)

สกอตต์ บราวน์ อาจหมายถึง:
นักกีฬา

สกอตต์ บราวน์ (อเมริกันฟุตบอล) โค้ชอเมริกันฟุตบอลวิทยาลัยของเคนตักกีสเตต
สกอตต์ บราวน์ (นักกีฬาเบสบอล) (เกิดใน พ.ศ. 2499), อดีตพิชเชอร์ในเมเจอร์ลีกเบสบอล ของ Cincinnati Reds
สกอตต์ บราวน์ (นักฟุตบอลเกิดในเมษายน พ.ศ. 2528), นักฟุตบอลชาวอังกฤษ
สกอตต์ บราวน์ (นักฟุตบอลเกิดในพฤษภาคม พ.ศ. 2528) กองกลางชาวอังกฤษ
สกอตต์ บราวน์ (นักฟุตบอลชาวสกอตแลนด์) (เกิดใน พ.ศ. 2528) นักฟุตบอลชาวสกอตในไฮเบอร์เนียน เซลติก และทีมชาติสกอตแลนด์
สกอตต์ บราวน์ (นักกายกรรม) (เกิดใน พ.ศ. 2526) นักแทรมโพลีนชาวออสเตรเลีย
สกอตต์ บราวน์ (นักกอล์ฟ) (เกิดใน พ.ศ. 2526) นักกอล์ฟมืออาชีพชาวอเมริกัน
สกอตต์ บราวน์ (รักบี้ลีก) นักรักบี้ชาวออสเตรเลีย
คนอื่น ๆ

สกอตต์ ฟิลิป บราวน์ สมาชิกวุฒิสภาสหรัฐอเมริกา
สกอตต์ บราวน์ (มือเบส) มือเบสจากวงร็อกแคนาดา Trooper
สกอตต์ บราวน์ (ผู้ประกาศข่าว) ผู้ประกาศข่าวต่อเนื่องในอดีตจาก Grampian Television
สกอตต์ บราวน์ (ดีเจ) (เกิดใน พ.ศ. 2515) ดีเจชาวสกอตแลนด์
สกอตต์ จี. บราวน์ นักวิชาการชาวแคนาดา
สกอตต์ โอ. บราวน์ (เกิดใน พ.ศ. 2518) นักเขียนและผู้เผยแพร่ชาวอเมริกัน
สกอตต์ เวสลีย์ บราวน์ (เกิดใน พ.ศ. 2495) นักร้องเพลงคริสเตียนร่วมสมัย (CCM) และนักแต่งเพลงชาวอเมริกัน
มินามิ อูเมซาวะ

| มินามิ อูเมซาวะ |
| --- | --- |
มินามิในงาน KKBOX MUSIC AWARDS ครั้งที่ 14 ณ ไทเปอารีนา เมื่อปี ค.ศ. 2019
ข้อมูลพื้นฐาน
ชื่อเกิด: มินามิ อูเมซาวะ
เกิด:  (1999-01-06) 6 มกราคม ค.ศ. 1999 (25 ปี)  จังหวัดคานางาวะ, ประเทศญี่ปุ่น
แนวเพลง: เจ-ป็อป
อาชีพ: ไอดอล, นักร้อง, นักแสดง, นางแบบแฟชั่น
ช่วงปี: 2016–ปัจจุบัน
ค่ายเพลง: N46Div.
มินามิ อูเมซาวะ (ญี่ปุ่น: 梅澤美波; โรมาจิ: Umezawa Minami; ทับศัพท์: Minami Umezawa; เกิด 6 มกราคม ค.ศ. 1999 ที่จังหวัดคานางาวะ) ชื่อเล่น อูเมะจัง (梅ちゃん) หรือ มินามิน (みなみん) เป็นไอดอล นักร้อง นักแสดง และนางแบบแฟชั่นชาวญี่ปุ่น ปัจจุบันเป็นสมาชิกของวงไอดอลญี่ปุ่น โนกิซากะโฟร์ตีซิกซ์ เป็นสมาชิกรุ่นที่สามของวง เป็นหัวหน้าวงคนที่สามและคนปัจจุบันของวง
ประวัติ > ชีวิตช่วงแรก

เธอเกิดเมื่อวันที่ 6 มกราคม 1999 ที่นครฮิระสึกะ จังหวัดคานางาวะ
ประวัติ > อาชีพ

อูเมซาวะผ่านการคัดเลือกเข้าเป็นสมาชิกโนกิซากะโฟร์ตีซิกซ์รุ่นที่สาม ในวันที่ 4 กันยายน 2016 และเปิดตัวครั้งแรกอย่างเป็นทางการในวันที่ 10 ธันวาคม 2016 ในงาน "Nogizaka46 3rd Generation Omitatekai" ซึ่งจัดขึ้นที่นิปปงบูโดกัง ต่อมาในวันที่ 2 กรกฎาคม 2018 เธอติดเซ็มบัตสึครั้งแรกในซิงเกิลที่ 21 ของโนกิซากะโฟร์ตีซิกซ์ "Jikochū de Ikō!" และยังได้รับเลือกให้เป็นสมาชิกแนวหน้าของเซ็มบัตสึ หรือ "ฟุคุจิน" (Fukujin)
ในวันที่ 29 พฤศจิกายน 2021 มีการประกาศว่าอูเมซาวะได้รับการแต่งตั้งให้เป็นรองหัวหน้าวง หริอ รองกัปตันวง ถือว่าเธอเป็นสมาชิกคนแรกของวงที่ได้รับการแต่งตั้งในตำแหน่งนี้
ในวันที่ 22 กุมภาพันธ์ 2023 ระหว่างการแสดงคอนเสิร์ต "Nogizaka46 11th YEAR BIRTHDAY LIVE" วันแรก ซึ่งจัดขึ้นที่โยโกฮามะอารีน่า อูเมซาวะได้รับการแต่งตั้งให้เป็นหัวหน้าวง หรือ กัปตันวงโนกิซากะโฟร์ตีซิกซ์ คนที่สามต่อจากมานัตสึ อากิโมโตะ หัวหน้าวงคนที่สองและสมาชิกรุ่นแรกที่จะจบการศึกษาออกจากวงในวันที่ 26 กุมภาพันธ์ 2023 ต่อมาอีก 1 วันมีการประกาศอย่างเป็นทางการว่าอูเมซาวะเป็นหัวหน้าวงโนกิซากะโฟร์ตีซิกซ์คนปัจจุบัน
ผลงาน > โนกิซากะโฟร์ตีซิกซ์

ดูรายชื่อผลงานเพลงของโนกิซากะโฟร์ตีซิกซ์เพิ่มเติมที่: รายชื่อผลงานเพลงของโนกิซากะโฟร์ตีซิกซ์
ผลงาน > โนกิซากะโฟร์ตีซิกซ์ > ซิงเกิล

| ปี | ลำดับ | ซิงเกิล | หมายเหตุ |
| --- | --- | --- | --- |
| 2017 | 17 | "Influencer" | ร้องเพลง "Sanbanme no Kaze" ร่วมกับสมาชิกรุ่นที่สาม |
| 2017 | 18 | "Nigemizu" | ร้องเพลง "Mirai no Kotae" ร่วมกับสมาชิกรุ่นที่สาม |
| 2017 | 19 | "Itsuka Dekiru kara Kyō Dekiru" | ร้องเพลง "Sitsuren Osojinin" ในยูนิต Wakasama Corps และ "Boku no Shōdō" ร่วมกับสมาชิกรุ่นที่สาม |
| 2018 | 20 | "Synchronicity" | ร้องเพลง "Atarashii Sekai" ร่วมกับสมาชิกอันเดอร์ และ "Tokitokimekimeki" ร่วมกับสมาชิกรุ่นที่สาม |
| 2018 | 21 | "Jikochū de Ikō!" | เซ็มบัตสึเพลงซิงเกิลหลักครั้งแรก และร่วมร้องเพลง "Soratobira" , "Jibun janai Kanji" ร่วมกับสมาชิกรุ่นที่สาม และ "Anna ni Sukidattanoni…" ร่วมกับสมาชิกเซ็มบัตสึประจำซิงเกิล |
| 2018 | 22 | "Kaerimichi wa Tōmawari Shitaku Naru" | เซ็มบัตสึเพลงซิงเกิลหลัก และร่วมร้องเพลง "Caravan wa Nemuranai" |
| 2019 | 23 | "Sing Out!" | เซ็มบัตสึเพลงซิงเกิลหลัก |
| 2019 | 24 | "Yoake Made Tsuyogaranakutemoii" | เซ็มบัตสึเพลงซิงเกิลหลัก และร่วมร้องเพลง "Boku no Koto, Shitteru?" และ "Boku no Omoikomi" ร่วมกับสมาชิกเซ็มบัตสึประจำซิงเกิล |
| 2020 | 25 | "Shiawase no Hogoshoku" | เซ็มบัตสึเพลงซิงเกิลหลัก และร่วมร้องเพลง "Mainichi ga Brand New Day" ร่วมกับสมาชิกรุ่นที่สาม และ "Fantastic Sanshokupan" |
| 2021 | 26 | "Boku wa Boku o Suki ni Naru" | เซ็มบัตสึเพลงซิงเกิลหลัก และร่วมร้องเพลง "Ashita ga Aru Riyū" และ "Wilderness World" ร่วมกับสมาชิกเซ็มบัตสึประจำซิงเกิล |
| 2021 | 27 | "Gomen ne Fingers Crossed" | เซ็มบัตสึเพลงซิงเกิลหลัก และร่วมร้องเพลง "Zenbu Yume no Mama" ร่วมกับสมาชิกเซ็มบัตสึของซิงเกิลที่ 26 และ "Otonatachi ni wa Shiji Sarenai" ร่วมกับสมาชิกรุ่นที่สาม |
| 2021 | 28 | "Kimi ni Shikarareta" | เซ็มบัตสึเพลงซิงเกิลหลัก และร่วมร้องเพลง "Moshimo Kokoro ga Tōmei Nara" และ "Tanin no Sora ni" ร่วมกับสมาชิกโนกิซากะโฟร์ตีซิกซ์ทุกคน |
| 2022 | 29 | "Actually..." | เซ็มบัตสึเพลงซิงเกิลหลัก และร่วมร้องเพลง "Fukayomi" & "Suki ni Nattemita" ร่วมกับสมาชิกเซ็มบัตสึประจำซิงเกิล |
| 2022 | 30 | "Suki to Iu no wa Rock da ze!" | เซ็มบัตสึเพลงซิงเกิลหลัก และร่วมร้องเพลง "Boku ga Te o Tataku Hō e" ร่วมกับสมาชิกรุ่นที่สาม และ "Passion Fruit no Tabekata" |
| 2022 | 31 | "Koko ni wa Nai Mono" | เซ็มบัตสึเพลงซิงเกิลหลัก และร่วมร้องเพลง "Sentō Rhapsody" |
| 2023 | 32 | "Hito wa Yume o Nido Miru" | เซ็มบัตสึเพลงซิงเกิลหลัก และร่วมร้องเพลง "Bokutachi no Sayonara" ร่วมกับสมาชิกโนกิซากะโฟร์ตีซิกซ์ทุกคน |
| 2023 | 33 | "Ohitorisama Tengoku" | เซ็มบัตสึเพลงซิงเกิลหลัก และร่วมร้องเพลง "Dareka no Kata" ร่วมกับสมาชิกเซ็มบัตสึประจำซิงเกิล และ "Owakare Tacos" |
| 2023 | 34 | "Monopoly" | เซ็มบัตสึเพลงซิงเกิลหลัก และร่วมร้องเพลง "Joshuseki o Zutto Aketeita" |
ผลงาน > โนกิซากะโฟร์ตีซิกซ์ > อัลบั้ม

| ปี | ลำดับ | อัลบั้ม | เพลง |
| --- | --- | --- | --- |
| 2017 | 3 | Umarete Kara Hajimete Mita Yume |  "Omoide First"  "Settei Ondo" |
| 2019 | 4 | Ima ga Omoide ni Naru made |  "Arigachi na Renai"  "Mosugu Zambi Densetsu" |
| 2021 | BEST | Time files |  "Saigo no Tight Hug"  "Hard to say" |
ผลงาน > โนกิซากะโฟร์ตีซิกซ์ > เพลงอื่นๆ

Sekaijuu no Rinjin yo (2020)
Route 246 (2020)
ผลงาน > เอเคบีโฟร์ตีเอต > ซิงเกิล

| ปี | ลำดับ | ซิงเกิล | หมายเหตุ |
| --- | --- | --- | --- |
| 2019 | 55 | "Jiwaru DAYS" | ร้องเพลง "Hatsukoi Door" ในยูนิต SakamichiAKB และ "Hitsuzensei" ในยูนิต IZ4648 |
ผลงาน > ละครโทรทัศน์

"Zambi" (ザンビ) (2019) รับบท คานะ คิอุจิ
"Eizouken ni wa Te wo Dasu na!" (映像研には手を出すな！) (2020) รับบท ซายากะ คานะโมริ
ผลงาน > ภาพยนตร์

"Eizouken ni wa Te wo Dasu na!" (映像研には手を出すな！) (2020) รับบท ซายากะ คานะโมริ
ผลงาน > ละครเวที

"Nogizaka46 "Pretty Guardian Sailor Moon"" (乃木坂46版 ミュージカル「美少女戦士セーラームーン」) (2018) รับบท คิโนะ มาโกโตะ/เซเลอร์จูปิเตอร์
"Seven Deadly Sins THE STAGE" (七つの大罪THE STAGE) (2018) รับบท เอลิซาเบธ
"Kingdom" (キングダム) (2023) รับบท โยตันวะ
ผลงาน > รายการโทรทัศน์

ผู้สื่อข่าว รายการ Hakkutsu! Otakara Galleria SP (発掘!お宝ガレリア) (2018)
The Toppa File (THE突破ファイル) (2020-ปัจจุบัน) ปรากฎในละครสมมติ
THE TIME (2021-2023)
ผลงาน > รายการวิทยุ

"Nogizaka46 Umezawa Minami's "Nogiboki" !" (乃木坂46梅澤美波の「のぎぼき」!)（2018-2019）
หนังสือ > โฟโต้บุ๊ค

มินามิ อูเมซาวะ โฟโต้บุ๊ค "Yume no Chikaku" (29 กันยายน 2020, สำนักพิมพ์โคดันชะ)
หนังสือ > นิตยสาร

Nikkei Entertainment (4 เมษายน 2018 - สำนักพิมพ์ Nikkei) - Nogizaka46 3rd Generation Umezawa Minami's Tidy but Hot-Blooded Group
with (2019 - ) - Exclusive Model
แหล่งข้อมูลอื่น

เว็บไซต์ทางการ
มินามิ อูเมซาวะ ที่อินสตาแกรม
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI 
ศิลปิน:  มิวสิกเบรนซ์
ศาสนารีวกีว

ศาลเจ้าฮาริมิซุในศาสนารีวกีวที่เมืองมิยาโกจิมะ จังหวัดโอกินาวะ
ศาสนารีวกีว หรือ ชินโตแบบรีวกีว (ญี่ปุ่น: 琉球神道; โรมาจิ: Ryūkyū Shintō) บ้างเรียก นิไรกาไนชิงโก (ニライカナイ信仰) หรือ อูตากิชิงโก (御嶽信仰) เป็นระบบความเชื่อพื้นเมืองของชาวรีวกีวในหมู่เกาะรีวกีว แต่ละเกาะจะมีตำนาน ประเพณี หรือพิธีกรรมแตกต่างกันออกไป สารัตถะของศาสนารีวกีวคือการบูชาบรรพบุรุษ โดยความเคารพนั้นจะสัมพันธ์กันระหว่างช่วงที่มีชีวิต ช่วงที่ตาย หรือที่เป็นเทพเจ้า หรือแม้แต่การเคารพผีธรรมชาติต่าง ๆ บ้างก็เชื่อเรื่องวิญญาณปกปักรักษาและอื่น ๆ โดยจะมีการแบ่งชนชั้นระหว่างเทพเจ้ากับมนุษย์อันบ่งชี้ถึงขนบการนับถือถือผีแบบโบราณที่มีมาแต่เดิม
ในเวลาต่อมาศาสนารีวกีวก็รับอิทธิพลจากศาสนาพื้นบ้านจีน (ลัทธิขงจื๊อ ลัทธิเต๋า และความเชื่อพื้นบ้าน), ศาสนาพุทธ และลัทธิชินโตของญี่ปุ่น หนึ่งในคุณลักษณะอันเก่าแก่ที่หลงเหลืออยู่คือคติโอนาริงามิ (おなり神) หรือคติหญิงเป็นใหญ่ โดยมีพระเจ้าที่สร้างสรรพสิ่งเป็นอิตถีเพศคืออามามิกีว (阿摩美久) ทำให้มีนักบวชหญิงเรียกว่าโนโระ (ภาษาโอกินาวะเรียก นูรุ) ซึ่งพัฒนามาจากยูตะหรือหญิงคนทรงหรือแม่หมอ
วัดรวก (จังหวัดนนทบุรี)

| วัดรวก |
| --- | --- |


ชื่อสามัญ: วัดรวก, วัดรวกบางสีทอง
ที่ตั้ง: เลขที่ 36 หมู่ที่ 4 ซอยบางกรวย-ไทรน้อย 30 ถนนบางกรวย-ไทรน้อย ตำบลบางสีทอง อำเภอบางกรวย จังหวัดนนทบุรี 11130
ประเภท: วัดราษฎร์
นิกาย: มหานิกาย
เจ้าอาวาส: พระครูสังฆรักษ์ณรงค์ ปวีโร
 สถานีย่อยพระพุทธศาสนา
วัดรวก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านวัดรวกบางสีทอง ตำบลบางสีทอง อำเภอบางกรวย จังหวัดนนทบุรี มีที่ดินตั้งวัดเนื้อที่ 7 ไร่
วัดรวกตั้งเป็นวัดเมื่อ พ.ศ. 2367 ไม่ปรากฏหลักฐานว่าใครเป็นผู้สร้าง ชาวบ้านทราบเพียงว่าเป็นวัดที่สร้างมานาน จากนั้นได้กลายเป็นวัดร้าง บริเวณวัดมีไผ่รวกขึ้นเต็มไปหมด จึงเรียกกันว่า "วัดรวก" จนกระทั่งเมื่อ พ.ศ. 2467 หลวงพ่อพร้อม จตฺตเสโต ได้เข้ามาบูรณะวัดรวกขึ้นใหม่ หลวงพ่อพร้อมมีความสามารถและโด่งดังมากในด้านเวทมนตร์คาถา เสกเป่าทำน้ำมนต์รักษากระดูกแตกหักจนเป็นที่ร่ำลือ ต่อมาท่านได้รับพระราชทานสมณศักดิ์เป็นพระครูนนทการประสิทธิ์
บริเวณวัดในปัจจุบันยังมีไผ่รวกอยู่แต่เหลือน้อยเพราะวัดต้องการวางผังใหม่และขยายบริเวณเพื่อให้มีถนนเข้าถึงวัด อาคารและเสนาสนะสำคัญได้แก่ อุโบสถ กว้าง 10.50 เมตร ยาว 24 เมตร สร้างด้วยคอนกรีตเสริมเหล็ก ศาลาการเปรียญ กว้าง 10 เมตร ยาว 22 เมตร สร้างในสมัยที่พระครูนนทการประสิทธิ์เป็นเจ้าอาวาส กุฏิสงฆ์ เป็นอาคารครึ่งตึกครึ่งไม้ 6 หลัง และเป็นตึกอีก 1 หลัง หอสวดมนต์ 2 ชั้น หอระฆัง มณฑปที่ประดิษฐานรูปหล่อหลวงพ่อพร้อม และฌาปนสถาน
รายนามเจ้าอาวาส

พระครูนนทการประสิทธิ์ (พร้อม จตฺตเสโต) พ.ศ. 2467–2508
พระอาจารย์มหาสมศักดิ์ ฐิตธมฺโม พ.ศ. 2509–2529
พระมหาประยงค์ สุวโจ พ.ศ. 2529–2544
พระครูสังฆรักษ์ณรงค์ ปวีโร
วัดห้วยปลาดุก

| วัดห้วยปลาดุก |
| --- | --- |

ที่ตั้ง: ตำบลหินกอง อำเภอเมืองราชบุรี จังหวัดราชบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดห้วยปลาดุก  สังกัด มหานิกาย คณะสงฆ์ภาค 15 ตั้งอยู่บ้านห้วยปลาดุก เลขที่ 59 หมู่ 7 ตำบลหินกอง อำเภอเมืองราชบุรี จังหวัดราชบุรี  รหัสไปรษณีย์ 70000ได้รับอนุญาตให้ตั้งเป็นวัด พ.ศ. 2470 ได้รับพระราชทานวิสุงคามสีมา พ.ศ. 2472 มีเนื้อที่ 23 ไร่
ประวัติ

วัดห้วยปลาดุก  สร้าง ปี พ.ศ. 2470 ความเป็นมาของวัดห้วยปลาดุก  ตำบลหินกอง  อำเภอเมืองราชบุรี  จังหวัดราชบุรี เป็นสถานที่ตั้งวัดห้วยปลาดุกในขณะนั้นติดต่อกับลำห้วยซึ่งมีปลาดุกมากชุกชุมมาก มีลำห้วยไหลผ่านซึ่งติดกับบ้านทุ่งไล่ไก่หนองน้ำแถบนี้ปลาดุกชุกชุมจึงเรียกขานกันต่อมาว่า “บ้านห้วยปลาดุก” หมู่บ้านห้วยปลาดุกกับหมู่บ้านทุ่งไล่ไก่อยู่ติดกันและอยู่ตำบลเดียวกัน
วัดห้วยปลาดุกเป็นวัดเล็กและมีกุฏิศาลาหลังเล็ก ๆ ประมาณ 2-3 หลังเพื่อใช้ในการทำบุญทำกุศล ศาลาที่สร้างในสมัยนั้นสร้างด้วยไม้โดยญาติโยมช่วยกันหาไม้มาก่อสร้างเมื่อมีศาลาได้มีพระสงฆ์จำพรรษาอยู่ปีละ 3 รูป ไม่มีพระจะปกครองสงฆ์ ที่จำพรรษา ชาวบ้านที่อาศัยอยู่ได้เดินทางไปอาราธนาพระผู้ใหญ่อาวุโสมาจากวัดข้างเคียง ท่านมีชื่อว่า "อาจารย์เชิด เตชวโร" มาปกครองดูแลสงฆ์ในขณะนั้น ถือว่าอาจารย์เชิด เดชวโร เป็นเจ้าอาวาสรูปแรกที่ปกครองสงฆ์ เมื่อท่านได้มาอยู่ที่วัดก็เริ่มพัฒนาวัดโดยการสร้างอุโบสถและถาวรวัตถุหลายอย่าง แต่ยังไม่แล้วเสร็จท่านได้จำพรรษาอยู่วัดห้วยปลาดุกในขณะนั้นเป็นเวลานานต่อมาท่านอายุมากร่างกายชราภาพลงท่านก็ได้มรณภาพลง
เมื่อท่านอาจารย์เชิด  เดชวโร ได้มรณภาพลง ทางคณะสงฆ์และชาวบ้านได้เดินทางไปอาราธนาพระผู้ใหญ่อาวุโส  มาดูแลวัดและพระภิกษุสงฆ์ ท่านมีชื่อว่า “พระอธิการพันธ์  ครุฑน้อย” ท่านพระอธิการพันธ์ ครุฑน้อยได้จำพรรษาอยู่ที่วัดไม่นานเท่าใดท่านก็มรณภาพลง
เมื่อท่านพระอธิการพันธ์  ครุฑน้อย ได้มรณภาพลงทางคณะสงฆ์และชาวบ้านได้เดินทางไปอาราธนาพระผู้ใหญ่อาวุโส  มาดูแลวัดและพระภิกษุสงฆ์ ท่านมีชื่อว่า "พระอาจารย์เจือน อาจารสมฺปนฺโน"  จากวัดห้วยไผ่ อำเภอเมืองราชบุรี  จังหวัดราชบุรี ได้เดินทางมาจำพรรษาอยู่ที่วัดห้วยปลาดุก ในขณะที่ท่านอาศัยและจำพรรษาอยู่ที่วัดท่านอาจารย์มีความคิดที่จะสร้างอุโบสถ ท่านจึงทำเรื่องการสร้างอุโบสถ และขอพัทธสีมา มายังกรมการศาสนา เห็นความจำเป็นจึงอนุญาตให้ที่ดิน  ในวัดเพื่อสร้างอุโบสถ เมื่อทางกรมศาสนาอนุญาตแล้วการสร้างอุโบสถดำเนินไปโดยลำดับและทำการปิดทองผูกพัทธสีมาปิดทองฝังลูกนิมิตในสมัยหลวงพ่อเจือน  อาจารสมฺปนฺโน
รายนามเจ้าอาวาส

พระอาจารย์เชิด เดชวโร
พระอธิการพันธ์  ครุฑน้อย
พระครูอมรธรรมรัต (เจือน อาจารสมฺปนฺโน) พ.ศ. 2492-พ.ศ. 2540
พระปลัดบรรจง จนฺทปญฺโญ พ.ศ. 2540-ปัจจุบัน
ศาสนสถานภายในวัด

อุโบสถ
วิหาร
ศาลาการเปรียญ
กุฏิที่พักสงฆ์
เมรุ
หอระฆัง
หอฉัน
พระพุทธบาทจำลอง
แหล่งข้อมูลอื่น

รายชื่อวัดในจังหวัดราชบุรี
รายชื่อประเทศเรียงตามผลิตภัณฑ์มวลรวมในประเทศ (อำนาจซื้อ)

บทความนี้เป็นการจัดอันดับประเทศตามผลิตภัณฑ์มวลรวมในประเทศ (อำนาจซื้อ) (gross domestic product หรือ GDP (PPP)) ซึ่งเป็นมูลค่าตลาดของสินค้า หรือบริการขั้นสุดท้ายที่ผลิตภายในประเทศในแต่ละปี โดยค่า GDP ที่ได้นำเสนอนี้ได้ประเมินโดยใช้สกุลเงินดอลลาร์สหรัฐ ณ อัตราแลกเปลี่ยนตามตลาด หรือที่รัฐบาลได้ประกาศไว้
GDP (PPP) หมายถึงผลิตภัณฑ์มวลรวมภายในประเทศโดยพิจารณาจากความเท่าเทียมกันของกำลังซื้อ บทความนี้ประกอบด้วยรายชื่อประเทศตามการคาดการณ์ GDP (PPP) โดยประมาณ ประเทศต่างๆ จัดเรียงตามการคาดการณ์ GDP (PPP) จากสถาบันการเงินและสถิติที่คำนวณโดยใช้ตลาดหรืออัตราแลกเปลี่ยนของทางการ ข้อมูลที่ให้ไว้ในหน้านี้อิงตามดอลลาร์สากล ซึ่งเป็นหน่วยมาตรฐานที่นักเศรษฐศาสตร์ใช้ บางภูมิภาคที่ไม่ได้รับการพิจารณาอย่างกว้างขวางว่าเป็นประเทศต่างๆ เช่น ฮ่องกง จะแสดงในรายการด้วย หากเป็นพื้นที่ที่มีเขตอำนาจศาลหรือหน่วยงานทางเศรษฐกิจที่แตกต่างกัน
ตาราง

รายชื่อประเทศเรียงตาม GDP (PPP) โดยประมาณการ
| ประเทศ/ดินแดน | ภูมิภาค | IMF> Forecast | IMF> Year | World Bank> Estimate | World Bank> Year | CIA> Estimate | CIA> Year |
| --- | --- | --- | --- | --- | --- | --- | --- |
|  World | — | 174,471,283 | 2023 | 164,155,327 | 2022 | 127,800,000 | 2017 |
|  จีน | Asia | 33,014,998 | 2023 | 30,327,320 | 2022 | 23,009,780 | 2020 |
|  สหรัฐ | Americas | 26,854,599 | 2023 | 25,462,700 | 2022 | 19,846,720 | 2020 |
ดูเพิ่ม

รายชื่อประเทศเรียงตามมูลค่าการส่งออก
รายชื่อประเทศเรียงตามมูลค่าการนำเข้า
วอลเลย์บอลยูโรเปียนลีก

วอลเลย์บอลยูโรเปียนลีก อาจหมายถึง
วอลเลย์บอลชายยูโรเปียนลีก
วอลเลย์บอลหญิงยูโรเปียนลีก
วัดพระธาตุจอมแจ้ง (อำเภอแม่สรวย)

วัดพระธาตุจอมแจ้ง ตั้งอยู่ที่ ตำบลแม่สรวย อำเภอแม่สรวย จังหวัดเชียงราย ซึ่งเป็นหนึ่งในพระธาตุ 9 จอม และเป็นปูชนียสถานสำคัญแห่งหนึ่งของจังหวัดเชียงราย
ประวัติวัดพระธาตุจอมแจ้ง

วัดพระธาตุจอมแจ้งเป็นวัดเก่าแก่มาแต่โบราณ ตามตำนานกล่าวว่า มีพระมหาเถระเจ้ารูปหนึ่งได้เดินทางจาริกเทศนาสั่งสอนพุทธศาสนิกชน เพื่อเป็นการประกาศพุทธศาสนามาจนถึงสถานที่แห่งนี้จนถึงรุ่งแจ้งสว่างพอดี เมื่อปี พ.ศ. 2001 จึงได้ขอวานตาแก่คนหนึ่งที่ปฏิบัติธรรม เฝ้ารักษาพระธาตุแห่งนี้ให้ไปตักน้ำที่แม่น้ำซ่วยขึ้นมาล้างหน้า และได้พักอยู่ที่นี่ 7 วัน ก่อนที่จะเดินทางต่อไปได้มอบพระบรมสารีริกธาตุให้ตาแก่คนนั้น นำไปบรรจุลงในพระธาตุจนเป็นที่สำเร็จลุล่วงแล้วจึงเดินทางจาริกต่อไป และยังได้ทำนายไว้ว่าสมัยต่อไปข้างหน้านี้ ชาวบ้านจะเรียกสถานที่แห่งนี้ว่า “พระธาตุจอมแจ้ง” ส่วนแม่น้ำซ่วยนั้น ชาวบ้านจะเรียกเปลี่ยนไปว่า “แม่น้ำสรวย” ต่อมาในปี พ.ศ. 2482 หลวงพ่ออดุลสีหวัตต์ (สิงห์คำ) ได้มาดำรงตำแหน่งเจ้าคณะตำบลแม่สรวย และเป็นเจ้าอาวาสวัดพระธาตุจอมแจ้ง ได้เทศนาอบรมประชาชนให้มีความเชื่อถือเลื่อมใสในองค์พระธาตุแน่นแฟ้นขึ้นจนประชาชนในเขตอำเภอแม่สรวยได้จัดงานบุญประเพณีทุกๆ วันเพ็ญขึ้น 15 ค่ำ เดือน 8 และได้แนะนำชักชวนศรัทธาญาติโยมให้ช่วยกันบูรณปฏิสังขรณ์ สิ่งปลูกสร้างภายในวัดเพิ่มขึ้นและยังเป็นที่ประดิษฐานของหลวงพ่อทองทิพย์ซึ่งเป็นพระพุทธรูปเก่าแก่ และเชื่อกันว่ามีความศักดิ์สิทธิ์
ความเชื่อ ในการไหว้ พระธาตุดอยจอมแจ้ง เชื่อกันว่า ถ้าได้กราบไหว้และตั้งจิตอธิฐานท่านจะประสบความสำเร็จและรู้แจ้งเห็นจริง
คำบูชาพระธาตุจอมแจ้ง

อิมัสมิง อะรุนุธคะมะเน ประภัตตะเคทิตัง ธาตุ เจติยัง อะหังวันทามิ สะระสา อะหังวันทามิ สัพพะทา
แหล่งข้อมูลอื่น

พระธาตุ 9 จอม
วัดรมณียาราม

| วัดรมณียาราม |
| --- | --- |

ที่ตั้ง: ตำบลต้นธง อำเภอเมืองลำพูน จังหวัดลำพูน
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดรมณียาราม เป็นวัดสังกัดคณะสงฆ์มหานิกาย ตั้งอยู่ในตำบลต้นธง อำเภอเมืองลำพูน จังหวัดลำพูน